ניית'ן מוריה-ולש

ניית'ן דניאל מוריה-ולש (באנגלית: Nathan Daniel Moriah-Welsh; נולד ב-18 במרץ 2002 בלונדון שבאנגליה) הוא כדורגלן גיאני המשחק בעמדת הקשר בקבוצת בורנמות' מהפוטבול ליג צ'מפיונשיפ ובנבחרת גיאנה.

קריירת מועדונים 
מוריה-ולש שיחק במחלקות הנוער של צ'לסי, ברנטפורד ורדינג.

בשנת 2018 הצטרף מוריה-ולש למחלקת הנוער של בורנמות'. ב-8 בינואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על יאוביל טאון במסגרת הסיבוב השלישי של גביע ה-FA.

קריירה בינלאומית 
מוריה-ולש נולד באנגליה, והוא היה רשאי לייצג את ברמה הבינלאומית את אנגליה, את גיאנה או את גרנדה. לאחר ששוחח עם הסקאוט הראשי של נבחרת גיאנה, החליט לייצג אותה.

מוריה-ולש קיבל את זימון הבכורה שלו לנבחרת גיאנה בחודש מרץ 2021, לקראת משחקי מוקדמות מונדיאל 2022 נגד נבחרות טרינידד וטובגו ואיי בהאמה. ב-30 במרץ ערך את הופעת הבכורה שלו בנבחרת, בניצחון 4-0 על נבחרת איי בהאמה.

קישורים חיצוניים

הערות שוליים 

כדורגלנים אנגלים
כדורגלנים גיאנים
קשרי כדורגל אנגלים
קשרי כדורגל גיאנים
כדורגלני בורנמות'
כדורגלני נבחרת גיאנה
אנגלים שנולדו ב-2002
גיאנים שנולדו ב-2002